APSTIPRINĀTS
ar VAS “Latvijas dzelzceļš” iepirkuma komisijas
2025.gada 24.marta 8.sēdes protokolu

VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)
(turpmāk – iepirkums)

SKAIDROJUMS NR.8

	Nr.
p.k.
	Jautājums
	Atbilde

	1.
	Ja sliežu ceļu būvdarbus veiks, t.sk. sliežu ceļu būvdarbiem nepieciešamos materiālus iegādājas Pasūtītājs, vai šajos darbos ietverti arī sliežu ceļu zemes klātnes izbūves darbi un saistošo tīklu vai būvkonstrukciju aizsardzības darbi, kur sliežu ceļu darbi tiešā veidā ietekmē tos?
	Ja iepirkuma rezultātā līgums tiek parakstīts par iepirkuma nolikumā noteikto, t.sk. Pasūtītāja prasībās (iepirkuma nolikuma 5.pielikums) noteikto 2. variantu (proti, sliežu ceļu būvdarbus veic un sliežu ceļu būvdarbiem nepieciešamos materiālus piegādā Pasūtītājs), tad būvprojektā paredzētos zemes klātnes izbūves darbus, kas ir sliežu ceļu sastāvdaļa saskaņā ar VAS “Latvijas dzelzceļš” 17.12.2024. izdoto instrukciju “Sliežu ceļu uzturēšanas instrukcija”, veic Pasūtītājs.
Savukārt dzelzceļa nodalījuma joslā esošie inženiertīkli (piemēram, SCB, EST) un būvkonstrukcijas (piemēram, platformas, balsti u.c.) nav tieša sliežu ceļu sastāvdaļa. Līdz ar to būvdarbus, kas saistīti ar inženiertīklu pārnešanu, aizsardzību vai būvkonstrukciju aizsardzību veic Būvuzņēmējs.


	2.
	Ja sliežu ceļu būvdarbus veiks, t.sk. sliežu ceļu būvdarbiem nepieciešamos materiālus iegādājas Pasūtītājs, vai Pretendentam jāievērtē, ka šo darbu apakšsistēmas verifikācijas izmaksas jāiekļauj piedāvājumā Pretendentam?
	Pasūtītāja prasību (Iepirkuma nolikuma 5.pielikums) I sējuma 24.2. punktā noteikts, ka Uzņēmējs nodrošina, lai par apakšsistēmas verifikāciju kopumā atbildīgā paziņotā institūcija izvērtē apakšsistēmas projektu, izveidi un vispārējās darbības pārbaudi, kā arī sagatavo "EK" verifikācijas sertifikātu.
Līdz ar to Iepirkuma līguma ietvaros Pretendents paredz visas apakšsistēmu verifikācijas izmaksas, t. sk., ja sliežu ceļu būvdarbus veiks Pasūtītājs.

	3.
	Vai veicot sliežu ceļu pārbūves darbus pieļaujams izmantot vecderīgus materiālus?
	Attiecībā uz vecderīgu materiālu izmantošanu, Pasūtītājs norāda, ka saskaņā ar Pasūtītāja prasību I sējuma 13.3.punktu “visiem materiāliem un iekārtām jābūt jauniem (…)”.

	4.
	Saskaņā ar Tehnisko specifikāciju (Pasūtītāja prasību) I Sējumu “Vispārīgās projektēšanas un ieviešanas prasības”, Uzņēmējam, veicot Darbus, ir jāņem vērā  LDz “Pasažieru infrastruktūras universālā dizaina standarts” uz kuru ir sniegta atsauce, norādot tīmekļa saiti. Ņemot vērā, ka zem minētās saites izvietotais dokuments laika gaitā var tikt atjaunināts vai aizstāts ar jaunu dokumentu, lūdzam fiksēt konkrēto dokumenta versiju, atbilstoši kurai Pretendenti sagatavo un iesniedz savus piedāvājumus, attiecīgi aicinām pievienot attiecīgo dokumenta versiju aktuālajai iepirkuma dokumentācijai kā atsevišķu failu.
	Pasūtītājs skaidro, ka Pasūtītāja prasību I sējuma 9.9.punktā noteikts, ka Uzņēmējam visos gadījumos jāizmanto standartu, noteikumu vai tehniskās specifikācijas pēdējā redakcija vai uz projektēšanas uzsākšanas brīdi spēkā esošais izdevums.
Uz šīs atbildes sniegšanas brīdi spēkā esošais “Pasažieru infrastruktūras universālā dizaina standarts” ir apstiprināts ar VAS “Latvijas dzelzceļš” valdes 11.02.2025. lēmumu Nr. VL-1.6/57-2025. https://www.ldz.lv/sites/default/files/LDz-pasazieru-infrastrukturas-Universala-dizaina-standarts-2025.pdf.
Atbilstoši minētajai dokumenta redakcijai Pretendenti sagatavo un iesniedz savus piedāvājumus.

	5.
	Lai nodrošinātu vienotu izpratni par darbu apjomiem un novērstu iespējamas interpretācijas atšķirības starp Piegādātājiem, lūdzam precizēt Tehniskās specifikācijas (Pasūtītāja prasības) Sējuma I  “Vispārīgās projektēšanas un ieviešanas prasības” 1.5. punkta saturu. Minētajā punktā noteikts, ka “Pasūtītājs nodrošinās Uzņēmēju ar aktuālajiem topogrāfiskajiem plāniem, kas nepieciešami projektēšanas darbu veikšanai”.  Lūdzam skaidrot, vai šī prasība nozīmē, ka pēc līguma noslēgšanas Pasūtītājs Uzņēmējam nodos tobrīd pieejamos un Pasūtītāja rīcībā esošos aktuālos topogrāfiskos plānus, vai arī to, ka Pasūtītājs uzņemas pasūtīt, saskaņot un finansēt būvprojektu izstrādei nepieciešamo topogrāfisko plānu izgatavošanu, pamatojoties uz Uzņēmēja norādīto projektēšanas darbu zonu?  Ņemot vērā, ka šī punkta patreizējais formulējums var būt pretrunā ar šī paša sējuma 12.1. un 12.2. punktiem, lūdzam sniegt skaidrojumu, lai novērstu iespējamas neskaidrības un nodrošinātu konsekventu prasību interpretāciju.
	Pasūtītāja prasību I pielikuma 1.5.punktā noteikts, ka Pasūtītājs nodrošinās Uzņēmēju ar aktuālajiem topogrāfiskajiem plāniem, kas nepieciešami projektēšanas darbu veikšanai.
Proti, aktuālos topogrāfiskās uzmērīšanas plānus Pasūtītājs izsniegs Uzņēmējam, pēc līguma abpusējas parakstīšanas.
Ja, uzsākot projektēšanu vai projektēšanas gaitā, Uzņēmējs norādīs, ka atbilstoši projektēšanas darbu zonai nepieciešams paplašināt topogrāfiskās uzmērīšanas apjomu, Pasūtītājs nodrošinās papildu uzmērījumu veikšanu.
Attiecībā uz Pasūtītāja prasību I pielikuma 12.2.punktu Pasūtītājs norāda, ka Uzņēmējam ir pienākums sagatavot izpildmērījumu plānus un uz to sagatavošanu attiecas Ministru kabineta 2012.gada 24.aprīļa noteikumu Nr.281 „Augstas detalizācijas topogrāfiskās informācijas un tās centrālās datubāzes noteikumi” prasības.

	6.
	Pasūtītājs Iepirkuma Tehniskās specifikācijas I Sējuma “Vispārīgās projektēšanas un ieviešanas prasības” punktā 10.11 definē, ka novērtēšanas iestādes (AsBo) piesaisti nodrošina Pasūtītājs -  Pretendents lūdz precizēt vai Pasūtītājam ir informācija, ka konkrēto projektu realizācijai būs nepieciešams arī AsBo novērtējums?
	Saskaņā ar Ministru kabineta 2020.gada 9.jūnija noteikumu Nr.374 “Dzelzceļa savstarpējās izmantojamības noteikumi” 100.83.apakšpunktu, lai iegūtu atļauju nodot ekspluatācijā stacionāro iekārtu, pasūtītājs organizē riska novērtēšanu atbilstoši regulas (ES) Nr. 402/2013 prasībām. 
Līdz ar to Pasūtītājs apstiprina, ka projekta realizācijai būs nepieciešams AsBo novērtējums (AsBo - Neatkarīga riska novērtēšanas institūcija, kura veic Riska regulā noteiktās darbības;  saīsinājums skaidrots saskaņā ar dokumenta “Stacionāro iekārtu pieņemšanas ekspluatācijā procesa rokasgrāmata” 2.punktu; izdevusi Valsts dzelzceļa tehniskā inspekcija 04.07.2024., Nr.1-1/4-4).




